સત્તારૂઢ ભાજપ માટે દલિતોનું આંદોલન મુશ્કેલી ઊભી કરી શકે છે. જોકે ભાજપ સતત એવું કહેતો આવ્યો છે કે, તેની કેન્દ્ર અને રાજ્ય સરકારો દલિતો અને પછાત વર્ગની ભલાઈ માટે કામ કરી રહી છે. જોકે એસસી-એસટી એક્ટમાં સુપ્રીમ કોર્ટના નિર્ણય બાદ સત્તારૂઢ પક્ષ માટે મુશ્કેલી ઊભી થઈ છે. તમામ પક્ષો 2019ની લોકસભા ચૂંટણીઓ માટે કમર કસી ચૂક્યા છે. આ પહેલાં કર્ણાટકમાં યોજાનારી વિધાનસભા ચૂંટણીમાં આ આંદોલનની અસર જણાઈ શકે છે. કર્ણાટકની ચૂંટણીમાં દલિતોના મત ઘણા મહત્ત્વપૂર્ણ છે.